การให้บริการที่ดีและการให้ความสำคัญกับลูกค้า คือเป้าหมายหลักที่สำคัญที่สุดของ บลจ.กสิกรไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

.....สมาคมบริษัทจัดการลงทุน
บริษัทหลักทรัพย์จัดการกองทุน กสิกรไทย (บลจ.กสิกรไทย) เป็นบริษัทจัดการลงทุนที่มีความพร้อมทั้งในด้านการให้บริการ การวิจัย และการจัดการลงทุน โดยดำเนินธุรกิจมากว่า 18 ปี ด้วยบุคลากรที่มีคุณภาพ พร้อมข้อมูล ข่าวสาร ระบบงานและเทคโนโลยีในการจัดการลงทุนที่ทันสมัย และยึดมั่นในจรรยาบรรณอย่างเคร่งครัด เพื่อรักษาความเป็นบริษัทจัดการลงทุนที่มีคุณภาพ ในฐานะที่ บลจ.กสิกรไทย เป็นบริษัทในเครือธนาคารกสิกรไทย ซึ่งมีศักยภาพในการให้บริการทางการเงินอย่างครบวงจร กำไรจึงไม่ใช่สิ่งสำคัญไปมากกว่าการรักษาชื่อเสียงของเครือธนาคารกสิกรไทย การดูแลความต้องการของลูกค้าจึงเป็นสิ่งที่สำคัญที่สุด โดยบริษัทให้ความสำคัญสูงสุดต่อการสร้างความพอใจของลูกค้า เชื่อมั่นในการทำงานร่วมกัน อุทิศตนต่องานอย่างมืออาชีพ โดยมีคุณธรรม ยึดมั่นในหลักการ ระเบียบวินัยการปฏิบัติงานที่ดี และพร้อมตอบสนองในทุกสถานการณ์เพื่อสร้างความแตกต่างในการให้บริการท่ามกลางผลิตภัณฑ์กองทุนรวมที่มีความคล้ายคลึงกันอยู่มากในธุรกิจ ดังนั้นการให้บริการ (Service) ที่ดี และการให้ความสำคัญกับลูกค้า (Customer Centric) คือเป้าหมายหลักที่สำคัญที่สุดของ บลจ.กสิกรไทย 
บลจ.กสิกรไทย ถือเป็น บลจ.แห่งแรกของประเทศไทยที่มีมูลค่าทรัพย์สินสุทธิ (Asset Under Management : AUM) ทะลุ 5 แสนล้านบาท (ณ วันที่ 30 ธ.ค. 2552) อันประกอบไปด้วย 3 ธุรกิจของกองทุน คือ กองทุนรวม (Mutual Fund) กองทุนส่วนบุคคล (Private Fund) และกองทุนสำรองเลี้ยงชีพ (Provident Fund) ที่เน้นการตอบสนองความต้องการของลูกค้าด้วยความหลากหลายของผลิตภัณฑ์ ซึ่ง บลจ.กสิกรไทย ถือว่าสามารถเสนอทางเลือกในการลงทุนที่ครบถ้วนให้แก่ลูกค้า ไม่ว่าจะเป็นกองทุนตลาดเงิน (Money Market) ที่สามารถซื้อขายได้คล่องตัว กองทุนทั้งในประเทศ (Local Fund) และกองทุนต่างประเทศ (FIF) ไม่ว่าจะเป็นกองทุนตราสารหนี้ กองทุนหุ้น กองทุนผสม กองทุนน้ำมัน หรือกองทุนทองคำ ตลอดจนกองทุนรวมเพื่อการเลี้ยงชีพ (Retirement Mutual Fund : RMF) และกองทุนรวมหุ้นระยะยาว (Long Term Equity Fund : LTF) รวมทั้งกองทุนอสังหาริมทรัพย์ด้วย ดังนั้นบทบาทของ บลจ.กสิกรไทย จะเปรียบเสมือนผู้ผลิต และพัฒนาผลิตภัณฑ์และบริการที่ดีที่สุดให้กับลูกค้า โดยคำนึงถึงความเสี่ยงของการลงทุนควบคู่ไปด้วย
ข้อแตกต่างของ บลจ.กสิกรไทย กับ บลจ.อื่น คือ การมีที่ปรึกษาการลงทุน (Financial Advisor) ที่สาขาธนาคารกสิกรไทยทั่วประเทศผ่านบริการ KWe Plan และที่บล.กสิกรไทย (KSecurities) นอกจากนั้น บลจ.กสิกรไทย ได้เสนอช่องทางการทำธุรกรรมต่างๆ ที่เป็นทางเลือกให้แก่ผู้ลงทุนมากมาย ไม่ว่าจะเป็นบริการธนาคารทางเอทีเอ็มกสิกรไทย (KATM) บริการธนาคารทางโทรศัพท์กสิกรไทย (KContact Center) บริการลงทุนในกองทุนรวมทางอินเทอร์เน็ตกสิกรไทย (KCyber Invest) รวมถึงบริการลงทุนรายงวดกองทุนรวมกสิกรไทย (KSaving Plan) อีกทั้งยังมีบริการพิเศษจาก KAsset Call Center ที่จะตอบคำถามเกี่ยวกับภาษีและการลงทุนเชิงลึก ทั้งนี้ เพื่อตอบโจทย์ถึงความสะดวกสบายที่มอบให้แก่ผู้ลงทุนที่ไว้วางใจลงทุนกับ บลจ.กสิกรไทย
มืออาชีพ บลจ.กสิกรไทย มีทีมผู้จัดการกองทุนที่สามารถบริหารกองทุนให้มีผลการดำเนินงานที่ดีอย่างสม่ำเสมอ จากหลัก Active Approach เพื่อมุ่งสร้างอัตราผลตอบแทนที่เป็น Alpha (% Outperform Benchmark) ให้กับพอร์ตการลงทุน โดยใช้กลยุทธ์การจัด Asset Allocation และ Sector Allocation &amp; Stock Selection and Weighting คือ การปรับน้ำหนักประเภททรัพย์สิน การคัดเลือกกลุ่มของหลักทรัพย์ในหุ้นที่มีลักษณะ Good Fundamentals และ Good Valuation และใส่น้ำหนักให้เหมาะสมกับแนวโน้มที่เปลี่ยนไปทุกขณะ ด้วยทีมงานที่เชี่ยวชาญ มีประสบการณ์สูงในการลงทุน เน้นการคัดเลือกหลักทรัพย์โดยใช้การวิเคราะห์ปัจจัยพื้นฐานและการประเมินมูลค่าที่แท้จริงของหลักทรัพย์ (Fundamental Analysis และ Valuation) เน้นการทำ Primary Research และเน้นการเข้าพบสัมภาษณ์บริษัทจดทะเบียน หรือที่เรียกว่า Company Visit ด้วยตนเองอย่างสม่ำเสมอ (นอกเหนือจากการใช้ข้อมูลจากโบรกเกอร์) เพื่อช่วยเพิ่มความสามารถในการคัดเลือกหุ้นที่จะสร้าง Alpha ให้กับ Portfolio ทั้งนี้ ให้ความสำคัญในการดูแลความเสี่ยงและการลงทุน โดยจะไม่เลือกลงทุนในหลักทรัพย์ใดก็ตามที่มีเพียงเพื่อเอามาขายให้ได้กำไรโดยมิได้ดูคุณภาพปัจจัยพื้นฐาน ซึ่งเราจะดูแลความเสี่ยงให้เสมือนเป็นเงินของเราเองที่ไปลงทุน
นักลงทุนสามารถสอบถามข้อมูลเพิ่มเติมและติดต่อบริษัทหลักทรัพย์จัดการกองทุน กสิกรไทย จำกัด ได้ที่ KAsset Call Center โทร. 026733888 หรือเว็บไซต์ www.kasikornasset.com หรือสำนักงานใหญ่เลขที่ 400/22 อาคารธนาคารกสิกรไทย ชั้น 6 ถนนพหลโยธิน แขวงสามเสนใน เขตพญาไท กรุงเทพฯ 10400